32000L0081
L 326/56
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
ДИРЕКТИВА 2000/81/ЕО НА КОМИСИЯТА
от 18 декември 2000 година
за изменение на приложенията към Директиви 86/362/ЕИО, 86/363/ЕИО и 90/642/ЕИО на Съвета относно определянето на максимални количества на остатъци от пестициди във и върху зърнените култури, храните от животински произход и някои продукти от растителен произход, включително плодове и зеленчуци
(текст от значение за ЕИП)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 86/362/ЕИО на Съвета от 24 юли 1986 г. относно определянето на максимални количества на остатъци от пестициди във и върху зърнените култури (1), последно изменена с Директива 2000/58/ЕО (2), и по-специално член 10 от нея,
като взе предвид Директива 86/363/ЕИО на Съвета от 24 юли 1986 г. относно определянето на максимални количества на остатъци от пестициди във и върху храните от животински произход (3), последно изменена с Директива 2000/58/ЕО, и по-специално член 10 от нея,
като взе предвид Директива 90/642/ЕИО на Съвета от 27 ноември 1990 г. относно определянето на максимални количества на остатъци от пестициди във и върху някои продукти от растителен произход, включително плодове и зеленчуци (4), последно изменена с Директива 2000/58/ЕО, и по-специално член 7 от нея,
като взе предвид Директива 91/414/ЕИО на Съвета от 15 юли 1991 г. относно пускането на пазара на продукти за растителна защита (5),последно изменена с Директива 2000/68/ЕО (6), на Комисията, и по-специално член 4, параграф 1, буква е) от нея,
като има предвид, че:
(1)
Новото активното вещество спироксамин е включено в приложение I към Директива 91/414/ЕИО с Директива 1999/73/ЕО на Комисията (7), за използване само като фунгицид, без да се определят конкретни условия, при които то може да окаже върху зърнени култури, третирани с препарати за растителна защита, съдържащи спироксамин.
(2)
Включването на това активно вещество в приложение I се базира на оценката на представената информация за предложената употреба на препарата като фунгицид по зърнените култури и лозята. Информация отнасяща се до употребата върху зърнените култури и лозята е представена от някои държави-членки в съответствие с изискванията на член 4, параграф 1, буква е) на Директива 91/414/ЕИО. Наличната информация е прегледана и е достатъчна за да позволи да бъдат определени максимални количества на остатъци.
(3)
Където не съществуват максимални количества на остатъци на Общността или временни максимални количества на остатъци, държавите-членки следва да изготвят временни национални максимални количества на остатъци в съответствие с член 4, параграф 1, буква е) на Директива 91/414/ЕИО, преди продуктът да бъде разрешен за употреба.
(4)
За целите на включването на спироксамин в приложение I към Директива 91/414/ЕИО, съответните технически и научни оценки за спироксамин са изготвени и обобщени в доклад-преглед на Комисията на 12 май 1999 г. В доклада се определя за допустимата дневна доза (ДДД) на спироксамин 0,025 мг/кг, телесно-тегло на ден. Използването от потребителите през целия живот на продукти, третирани със спироксамин е проучено и оценено в съответствие с процедурната практика на Общността. Взети са под внимание насоките, публикувани от Световната здравна организация (8) и са изготвени изчисления, доказващи, че определената в директивата доза за МОК няма да доведе до превишаване на стойностите на ДДД.
(5)
По време на оценките и дебатите преди включването на веществото спироксамин в приложение I на Директива 91/414/ЕИО, не са отбелязани остри токсични ефекти, налагащи въвеждането на критична референтна доза.
(6)
Условията за употребата на спироксамин за определени земеделски продукти са вече определени в порядък, който позволява да бъдат установени окончателни стойности за максималните допустими количества на остатъците.
(7)
За да се осигури адекватна защита на потребителите от приемане на остатъчни количества във и върху продуктите, третирани с препарата, за които не е получено разрешение, е удачно да се въведат временни максимални количества на остатъци на по-ниски стойности от тези, аналитично определени за тези продукти, предмет на Директиви 86/362/ЕИО, 86/363/ЕИО и 90/642/ЕИО на Съвета. Задаването на такива временни максимални количества на остатъци на ниво Общност не пречи на държавите-членки да установят максимални нива на остатъчни количества за спироксамин в съответствие с член 4, параграф 1, буква е) на Директива 91/414/ЕИО и приложение VI към нея, по-специално част Б, раздел 2.4.2.3. от същото приложение. Приема се, че един период от четири години е достатъчен да позволи усъвършенстването на по-нататъшната употреба на спироксамин. След изтичането на този период временните стойности за максимални количества на остатъци ще станат окончателни.
(8)
Общността нотифицира проекта на директивата на Световната търговска организация (СТО), като получените забележки от СТО са отразени в окончателния вариант на директивата. Възможността за определяне на допустими отклонения за максимални количества на остатъци при внос на специфични комбинации пестициди/култури, ще бъде проучена от Комисията, въз основа на предоставянето на приемливи данни.
(9)
Становището и препоръките на Научния комитет по растенията по отношение на защитата на потребителите на хранителни продукти, третирани с пестициди са взети под внимание.
(10)
Настоящата директива е в съответствие със становището на Постоянния фитосанитарен комитет,
ПРИЕ НАСТОЯЩАТА ДИРЕКТИВА:
Член 1
Следният текст се добавя към част А на приложение II на Директива 86/362/ЕИО:
Остатъци от пестициди
Максимално количество в мг/кг
„Спироксамин
0,3 (10)
за ечемик и овес
0,05 (10) (9)
за други зърнени култури
Член 2
Следният текст се добавя към Част Б на приложение II към Директива 86/363/ЕИО:
Остатъчни количества от употребата на пестициди
Максимално количество (мг/кг)
„За месо, включително мазнини, обработени месни продукти, субпродукти и животински мазнини, изброени в приложение кодови номера КН № 0201, 0202, 0203, 0204, 0205 00 00, 0206, 0207 изкл. 0208, 0209 00, 0210, 1601 00 и 1602
За мляко и млечни продукти, изброени в приложение I кодови номера КН №: 0401, 0402, 0405 00 и 0406
За пресни яйца с черупки, за птичи яйца и яйчен жълтък, изброени в приложение I кодови номера КН №: 0407 00 и 0408
Спироксамин карбоксил ацид изразен като спироксамин
0,2 (12) изкл. 0206 Бъбрек, дроб 0,05 (12) (11) Други продукти
0,02 (12)
0,05 (12) (11)
Член 3
Съдържанието на приложението към настоящата директива се добавя в приложение II към Директива 90/642/ЕИО.
Член 4
1. За земеделските продукти, изброени в приложение II към Директиви 86/362/ЕИО, 86/363/ЕИО и 90/642/ЕИО, където максималното количество на остатъци за спироксамин е отбелязано с „(p)“, това означава, че те са временни (p) по смисъла на член 4, параграф 1, буква е) на Директива 91/414/ЕИО.
2. Четири години след влизането в сила на настоящата директива, временните стойности на максимални количества на остатъци за спироксамина в приложенията престават да бъдат временни и стават окончателни по смисъла на член 4, параграф 1, буква е) на Директиви 86/362/ЕИО, 86/363/ЕИО или на член 3 на Директива 90/642/ЕИО.
Член 5
1. Настоящата директива влиза в сила на двадесетия ден от публикуването ѝ в Официален вестник на Европейските общности.
2. Държавите-членки въвеждат в сила законовите, подзаконовите и административните разпоредби, необходими за да се съобразят с настоящата директива, не по-късно от 1 юли 2001 г. Те незабавно информират Комисията за това.
3. Когато държавите-членки приемат тези разпоредби, в тях се съдържа позоваване на настоящата директива или то се извършва при официалното им публикуване. Условията и редът на позоваване се определят от държавите-членки.
Член 6
Адресати на настоящата директива са държавите-членки.
Съставено в Брюксел на 18 декември 2000 година.